[pic] | COIMISIÚN NA gCOMHPHOBAL EORPACH | An Bhruiséil, 14.1.2008 SEC(2008) 13 DOICIMÉAD INMHEÁNACH OIBRE AN CHOIMISIÚIN Doiciméad a théann leis an RIALACHÁN Ó PHARLAIMINT NA hEORPA AGUS ÓN gCOMHAIRLE MAIDIR LE BIANNA NÚÍOSACHA AGUS LENA LEASAÍTEAR RIALACHÁN (CE) UIMH. XX/XXXX [NÓS IMEACHTA COMHCHOITEANN] ACHOIMRE AR AN MEASÚNÚ IARMHARTA {COIM(2007) 872 final} {SEC(2008) 12} MEASÚNÚ IARMHARTA ACHOMAIR maidir le Rialachán a chuirfear in ionad Rialachán (CE) Uimh. 258/97 maidir le bianna núíosacha agus comhábhair núíosacha bia SAINCHEISTEANNA NÓS IMEACHTA AGUS COMHAIRLIÚCHÁN LE PÁIRTITHE LEASMHARA In 2002-2007, chuathas i gcomhairle leis na príomh-pháirtithe leasmhara lenar bhain an tAthbhreithniú ar Rialachán 258/97 maidir le bianna núíosacha agus comhábhair bia núíosach. Bunaíodh Grúpa Idirsheirbhíse Coimisiúin maidir leis an measúnú iarmharta, agus chuaigh an Coimisiún i mbun comhairliúcháin ar líne leis an ngnáthphobal maidir le Ceapadh Beartais Idirghníomhach d’fhonn faisnéis agus sonraí a bhailiú ar na hiarmhairtí a d’fhéadfadh a bheith ag na príomh-shaincheisteanna a bhí faoi bhreithniú chun athbreithniú a dhéanamh ar an Rialachán in 2006. Rinne saineolaithe ó na Ballstáit scrúdú ar thorthaí an mheasúnaithe iarmharta ó Ard-Stiúrthóireachtaí éagsúla de chuid an Choimisiúin a bhfuil ionadaíocht acu sa Ghrúpa Idirsheirbhíse agus ó ghrúpaí páirtithe leasmhara iomchuí eile sa ghrúpa oibre de Ghrúpa Comhairleach DGSANCO um an mBiashlabhra agus um Shláinte Ainmhithe agus Plandaí agus ó Bhord an Choimisiúin Eorpaigh um Measúnú Iarmharta (IAB) a thug a thuairim uaidh ar an 16 Feabhra 2007. SAINAITHINT FADHBANNA Baineann Rialachán (CE) Uimh. 258/97 maidir le bianna núíosacha agus comhábhair núíosacha bia le bia nár úsáideadh go suntasach san AE roimh an 15 Bealtaine 1997 (dáta theacht i bhfeidhm an Rialacháin) agus, dá bhrí sin, ní mór measúnú agus údarú sábháilteachta réamh-mhargaidh a dhéanamh orthu. I gcleachtas, is éard atá i mbianna núíosacha, bianna nuálaíocha nua-forbartha agus bia a tháirgtear trí theicneolaíochtaí nua a d’fhéadfadh tionchar a bheith acu ar bhia, mar aon le bianna traidisiúnta coimhthíocha ó lasmuigh den AE. Is iad seo a leanas na príomh-shaincheisteanna a aithníodh, ar saincheisteanna iad a d’fhéadfadh iarmhairtí eacnamaíochta agus sóisialta a bheith acu: ( Measúnú coigeartaithe agus bainistíocht sábháilteachta maidir le bia traidisiúnta ó thríú tíortha. ( Nós imeachta measúnaithe agus údaraithe sábháilteachta. ( Cinneadh údaraithe. ( Iarratas ar úsáidí éagsúla bia a chur isteach. Ina theannta sin, is gá an dlí a shoiléiriú agus a thabhairt suas chun dáta. CUSPÓIRÍ Is é an príomhchuspóir Rialachán (CE) Uimh. 258/97 maidir le Bia Núíosach a athbhreithniú agus a thabhairt suas chun dáta d’fhonn: ( Sábháilteacht bia a chinntiú, sláinte an duine a chosaint agus feidhmiú an mhargaidh inmheánaigh bia a áirithiú tríd an nós imeachta údaraithe a shruthlíniú, trí chóras measúnaithe sábháilteachta níos coigeartaithe a fhorbairt agus tríd an sainmhíniú ar bhia núíosach a shoiléiriú, lena n-áirítear teicneolaíochtaí nua a mbíonn tionchar acu ar bhia, agus raon feidhme an Rialacháin; ( Éifeachtacht agus trédhearcacht an chórais agus cur chun feidhme an Rialacháin a fheabhsú; ( Cumhacht a thabhairt do thomhaltóirí trí eolas faoi bhia a thabhairt dóibh; ( Soiléireacht dhlíthiúil a bhaint amach trí athruithe riachtanacha a dhéanamh agus tríd an reachtaíocht a thabhairt suas chun dáta. Rinneadh an measúnú iarmharta mionchruinn ar cheithre phríomh-ghníomh beartais. GNÍOMHARTHA BEARTAIS Gníomh Beartais 1: Measúnú coigeartaithe agus bainistíocht sábháilteachta maidir le bia traidisiúnta ó thríú tíortha Fadhbanna reatha: Faoi láthair, tá feidhm ag critéir chomhionanna maidir leis an measúnú sábháilteachta ar gach cineál bia, lena n-áirítear bia traidisiúnta ó thríú tíortha agus bia núíosach nua-forbartha. Ní bhíonn na ceanglais i gcomhréir leis na rioscaí ionchasacha i gcónaí, áfach, rud a chiallaíonn go bhféadfaí costais chur i bhfeidhm a mheas mar chostais dhíréireacha. Measann tríú tíortha, mar shampla, gur bacainní éagóracha iad seo ar thrádáil ina mbia traidisiúnta, is bia lena ngabhann tuairisc ar a úsáid. Roghanna beartais: ( Rogha 1 : Gan athrú ‘Oireann tomhas amháin do gach cás’: An córas critéar comhionann atá ann faoi láthair a choimeád maidir le measúnú sábháilteachta a dhéanamh ar gach cineál bia. ( Rogha 2 : Measúnú sábháilteachta coigeartaithe maidir le bia traidisiúnta ó thríú tíortha: Aird níos mó a thabhairt ar thuairisc ar úsáid shábháilte bia lasmuigh den AE. ( Rogha 3 : Measúnú coigeartaithe agus bainistíocht choigeartaithe sábháilteachta maidir le bia traidisiúnta ó thríú tíortha: I dteannta rogha 2, mura mbeidh imní thromchúiseach curtha in iúl ag an Údarás Eorpach um Shábháilteacht Bia nó ag na Ballstáit ina gcuid measúnuithe sábháilteachta, chuirfeadh an Coimisiún an toradh dearfach in iúl don iarratasóir, murach sin, bheadh feidhm ag an nós imeachta coisteolaíochta. ( Rogha 4 : Gan aon mheasúnú ná údarú sábháilteachta réamh-mhargaidh a dhéanamh maidir le bia traidisiúnta ó thríú tíortha. Anailís ar iarmhairtí: Iarmhairt ar shláinte an duine agus ar shábháilteacht bia agus ar chearta tomhaltóirí Ní bhíonn iarmhairt ar an tsláinte phoiblí nó ar shábháilteacht bia ag nós imeachta coigeartaithe measúnaithe nó bainistíochta sábháilteachta maidir le bia ó thríú tíortha. Cuireadh i bhfios go soiléir leis na freagairtí an tábhacht a bhaineann le tuairisc dhoiciméadach ar úsáid shábháilte bia, rud a dhéanann éifeachtaí féideartha míchuibhiúla agus treoirlínte soiléire agus critéir shoiléire a fhionnadh. Mura ndéanfaí measúnú agus údarú sábháilteachta réamh-mhargaidh ar bhia traidisiúnta ó thríú tíortha, bheadh iarmhairt chodarsnach ar an tsláinte phoiblí agus ar shábháilteacht bia. Maidir leis an iarmhairt ar chearta do thomhaltóirí, measadh gur roghanna tairbhiúla na roghanna a bhain le nós imeachta coigeartaithe bainistíochta sábháilteachta agus díothú na gceanglas ar thríú tíortha. Iarmhairt ar fhostaíocht agus ar phoist - (ní cheaptar go mbeidh iarmhairtí suntasacha ann) Iarmhairt ar cheanglais riaracháin a fhorchuirtear ar ghnóthaí Laghdódh córas measúnaithe nó bainistíochta sábháilteachta níos coigeartaithe an t-ualach riaracháin a fhorchuirtear ar ghnóthaí. Is léir go gcuirfí deireadh leis an ualach riaracháin dá ndéanfaí an ceanglas measúnú agus údarú sábháilteachta réamh-mhargaidh a dhéanamh ar bhia traidisiúnta a dhíchur. Iarmhairt ar chumas iomaíochta, ar mhargaí, ar shrutháin trádála agus infheistíochta (lena n-áirítear tríú tíortha) De réir thorthaí an chomhairliúcháin, bheadh iarmhairt thairbhiúil ag an bhforbairt ar chóras measúnaithe nó bainistíochta sábháilteachta níos coigeartaithe ar na paraiméadair eacnamaíocha. Léiríonn taighde go bhfuil méadú ag teacht ar spéis an mhargaidh i dtáirgí agus i seirbhísí bithéagsúlachta agus ar an éileamh atá orthu sa mhargadh, rud a thugann buntáiste comparáideach do thíortha a bhfuil bithéagsúlacht ard acu. Is minic, áfach, nach mbíonn an cumas ag tíortha i mbéal forbartha buntáiste iomaíoch a chruthú as seo, rud a chiallaíonn go bhfanann méid na dtáirgí bithéagsúlachta arna dtrádáil réasúnta íseal. Bheadh sé tairbhiúil freisin na ceanglais go léir a dhíothú. Tá an baol ann, áfach, go gcuirfidh roinnt oibreoirí bia bearta éagsúla in ionad bearta ar leibhéal AE i roinnt Ballstát. D'fhéadfadh rogha 4 cailleadh muiníne i sábháilteacht táirgí bia ó thríú tíortha a chruthú rud a d’fhéadfadh iarmhairtí eacnamaíocha diúltacha a bheith aige. Iarmhairt ar nuálaíocht agus ar thaighde Táthar ag súil go ndéanfar iarrachtaí nuálaíochta agus taighde a mhéadú le córas measúnaithe nó bainistíochta sábháilteachta níos coigeartaithe maidir le bia traidisiúnta ó thríú tíortha, ar iarrachtaí iad as a dtiocfaidh staid eacnamaíoch níos fearr. Meastar go bhfeabhsófar cúrsaí tuilleadh má dhéantar na ceanglais a bhaineann le bia traidisiúnta ó thríú tíortha a dhíothú. De réir cuideachta idirnáisiúnta bia amháin, is bac ar nuálaíocht iad diancheanglais, lena n-áirítear do chuideachtaí AE. Iarmhairt chomhshaoil (AE agus tríú tíortha) - Iarmhairt shocheacnamaíoch (go háirithe tríú tíortha) (go háirithe pobail réigiúnacha agus grúpaí dúchasacha) De réir thorthaí an chomhairliúcháin, táthar ag súil go mbeidh an iarmhairt is suntasaí ag an bhforbairt ar chóras measúnaithe nó bainistíochta sábháilteachta níos coigeartaithe sa réimse socheacnamaíoch. D’fhéadfaí cúrsaí a fheabhsú tuilleadh dá ndéanfaí na ceanglais a bhaineann le bia traidisiúnta ó thríú tíortha a dhíothú. Conclúid: Maidir le bia traidisiúnta ó thríú tíortha, ba chóir nós imeachta a thabhairt isteach lena leagfar amach na critéir shár-riachtanacha agus na treoirlínte sár-riachtanacha a cheadódh bia lena ngabhann tuairisc ar úsáid shábháilte bia a bheith faoi réir nós imeachta coigeartaithe measúnaithe agus bainistíochta sábháilteachta. Gníomh Beartais 2: Nós imeachta measúnaithe agus údaraithe sábháilteachta Fadhbanna reatha: Faoi láthair, is é comhlacht measúnaithe inniúil Ballstáit a dhéanann an measúnú riosca tosaigh laistigh de thrí mhí tar éis an t-iarratas a fháil. Cuirtear an tuarascáil mheasúnaithe tosaigh chuig na Ballstáit eile. Mura ndéantar aon agóidí laistigh de thréimhse tráchta 60 lá, cuireann údarás inniúil an Bhallstáit in iúl don iarratasóir go bhféadfaidh sé an bia núíosach lena mbaineann a chur ar an margadh. Ní dhéantar an t-iarratas a mheasúnú agus a údarú ar leibhéal AE ach amháin má dhéantar agóidí. I gcoitinne, is é seo a tharla. Dá thairbhe sin, cruthaíodh go bhfuil an córas am-íditheach agus go bhfuil ualach riaracháin ard forchurtha aige, ós rud é go ndéantar iarratais a mheasúnú faoi dhó. Roghanna beartais: ( Rogha 1 : Gan athrú: Leanfadh an nós imeachta measúnaithe agus údaraithe díláraithe reatha. ( Rogha 2 : Nós imeachta measúnaithe agus údaraithe sábháilteachta láraithe Anailís ar iarmhairtí: Iarmhairt ar an tsláinte phoiblí agus ar shábháilteacht bia agus ar chearta tomhaltóirí Maidir leis an aistriú ó nós imeachta measúnaithe agus údaraithe díláraithe go ceann láraithe, meastar go mbeidh iarmhairt dhearfach aige ar an tsláinte phoiblí agus ar shábháilteacht bia agus ar chearta do thomhaltóirí. Ní rabhthas ag súil leis seo toisc go leanann measúnú sábháilteachta breise ar leibhéal AE an measúnú tosaigh ar leibhéal náisiúnta, i gcleachtas, maidir le formhór na n-iarratas. Cuireann roinnt Ballstát agus eagraíocht tomhaltóirí i bhfios go soiléir an tábhacht a bhaineann le tráchtanna ó Bhallstáit agus ó pháirtithe leasmhara maidir leis na hiarratais. Iarmhairt ar fhostaíocht agus ar phoist De réir thorthaí an chomhairliúcháin, táthar ag súil go mbeidh iarmhairt dhearfach ag an gcóras measúnaithe agus údaraithe láraithe ar fhostaíocht agus ar phoist. Maidir le cuideachtaí atá bunaithe ar thaighde agus forbairt, d’fhéadfaí forbairt táirgí nua agus líon na dtáirgí nua ag teacht ar an margadh a mhéadú trí thimpeallacht níos fearr a chur ar fáil don nuálaíocht. D’fhéadfadh, ar a uain, fostaíocht bhreise agus poist nua a theacht as seo. Iarmhairt ar ualach riaracháin Measadh go raibh an t-aistriú chuig nós imeachta láraithe an-dearfach. Laghdófaí am agus costais d’údaráis agus d’iarratasóirí araon. Moltar gurbh fholáir teorainneacha ama a ghiorrú agus a leagan síos maidir leis na céimeanna éagsúla sa nós imeachta. Iarmhairt ar chumas iomaíochta, ar mhargaí, ar thrádáil agus ar shrutháin infheistíochta (lena n-áirítear tríú tíortha) Maidir le nós imeachta údaraithe láraithe a ionchorpraíonn teorainneacha ama agus ualach riaracháin laghdaithe, táthar ag súil go mbeidh sé fabhrach d’fhorbairt táirgí nua. D’fhéadfadh cumas iomaíochta feabhsaithe agus infheistíochtaí níos airde an trádáil i mbia núíosach a mhéadú. Táthar ag súil le hiarmhairt thairbhiúil, lena n-áirítear do thríú tíortha, ós rud é go ndéanfadh nós imeachta níos trédhearcaí agus níos comhchuibhithe rochtain chothromasach a thabhairt ar mhargadh an AE. Iarmhairt ar nuálaíocht agus ar thaighde Maidir le nós imeachta údaraithe láraithe níos éifeachtaí agus is lú a ídeodh am, mhéadódh sé eacnamaíocht agus tarraingteacht maidir le táirgí nua a fhorbairt. Dá thoradh sin, meastar gur iarmhairt thairbhiúil í iarmhairt rogha 2 ar nuálaíocht agus ar thaighde. Is dócha go ndéanfadh córas formheasa níos éifeachtúla nuálaíocht a spreagadh. Iarmhairt chomhshaoil (AE agus tríú tíortha) - Iarmhairt shocheacnamaíoch (go háirithe tríú tíortha) (go háirithe pobail réigiúnacha agus grúpaí dúchasacha) De réir thorthaí an chomhairliúcháin, meastar, maidir le bunú nós imeachta measúnaithe agus údaraithe láraithe do bhia núíosach, go mbeidh iarmhairt shocheacnamaíoch dhearfach aige de bharr na n-iarmhairtí eacnamaíocha dearfacha níos ginearálta. Conclúid: Ba chóir nós imeachta láraithe ar leibhéal AE a chur in ionad an nós imeachta díláraithe. Ba chóir don UESB an measúnú sábháilteachta a dhéanamh, agus tá an cinneadh údaraithe arna ghlacadh trí nós imeachta coisteolaíochta, mar aon leis na teorainneacha ama, le hurramú. Gníomh beartais 3: Cinneadh údaraithe Fadhbanna reatha: Faoi láthair tá an cinneadh údaraithe nasctha leis an iarratasóir, rud a fhágann nach gceadaítear i dtosach ach don iarratasóir seo amháin an bia núíosach a mhargú san AE agus go bhfuil gá le nós imeachta fógraíochta riaracháin breise (nós imeachta simplithe). Fágann sé seo gur féidir bia a mhargú san AE atá comhionann go substainteach le bia a údaraítear cheana san AE. Tá ardmheas ag tionscal ar an gcóras seo, ach cruthaíonn sé obair iolrach maidir le bia atá údaraithe cheana. Roghanna Beartais: ( Rogha 1 : Gan athrú: Údarú iarratasóir-nasctha. An t aon iarratasóir amháin in ann margú, iarratasóirí eile trí nós imeachta simplithe. ( Rogha 2 : Údarú cineálach: Gach cuideachta in ann margú san AE agus an nós imeachta simplithe a dhíothú. ( Rogha 3 : Údarú cineálach (rogha 2) agus cosaint sonraí maidir le bianna áirithe. ( Rogha 4 : Cineálacha údaruithe éagsúla: cineálach agus iarratasóir-nasctha. An nós imeachta simplithe a dhíothú. D’fhéadfaí bianna núíosacha nuálaíocha atá bunaithe ar fhorbairt shuntasach táirgí a chosaint le húdarú atá nasctha leis an iarratasóir. Anailís ar iarmhairt: Iarmhairt ar an tsláinte phoiblí agus ar shábháilteacht bia agus ar chearta do thomhaltóirí - Iarmhairt ar fhostaíocht agus ar phoist - Iarmhairt ar an ualach riaracháin Táthar ag súil go dtiocfaidh laghdú ar an ualach riaracháin i ngach cás (roghanna 2-4) i gcomparáid leis an gcor reatha. Táthar ag súil go laghdóidh údarú cineálach an t-ualach riaracháin ar na húdaráis agus ar thionscal an bhia ós rud é go ndéanfaí an nós imeachta simplithe reatha a dhíothú. Meastar freisin go ndéanann údarú cineálach rochtain ar mhargadh an AE maidir le bia traidisiúnta ó thríú tíortha a shimpliú. Iarmhairt ar chumas iomaíochta, ar mhargaí, ar thrádáil agus ar shrutháin infheistíochta (lena n-áirítear tríú tíortha) De réir thorthaí an chomhairliúcháin, meastar i gcoitinne go bhfuil sé tairbhiúil an cineál cinnidh údaraithe a athrú (roghanna 2-4) i gcomparáid leis an gcor reatha. Maidir le bia traidisiúnta ó thríú tíortha, dhearbhaigh freagróir amháin nár chóir ‘monaplacht’ a thabhairt, ó tharla nach mbaineann an cineál bia seo le haon chuideachta ar leith. I gcoitinne, maidir le bia nua-forbartha, d’fhéadfaí glacadh le ‘monaplacht’ shealadach i bhfianaise na gcostas nuálaíochta ard. Measann eagraíocht amháin gur iarmhairt theoranta í agus gur dóigh go mbeadh bearta dlíthiúla eile, e.g. paitinní, chomh héifeachtach céanna. D’fhéadfaí foirm cosanta éigin a chur ar fáil don chéad achainíoch. Féadfaidh go n-éascóidh údarú cineálach agus cosaint sonraí bealach níos sciobtha chuig an margadh, agus san am céanna déanfar nuálaíocht agus infheistíochtaí taighde agus forbartha i mbia nua-forbartha a chosaint. Molann tionscal an bhia go ndéanfar sonraí a chosaint ar feadh tréimhse 1-7 bliain. Iarmhairt ar nuálaíocht agus ar thaighde De réir thorthaí an chomhairliúcháin, ní bhíonn iarmhairt an-tairbhiúil ag an Rialachán reatha um Bia Núíosach ar nuálaíocht agus ar thaighde. Is díol iontais é go ndéanfadh fiú cinneadh údaraithe cineálach, in éineacht le cosaint sonraí don iarratasóir más iomchuí, díograis thionscal an bhia don nuálaíocht agus taighde a mhéadú. Maidir leis an gcinneadh údaraithe a athrú chun cineálacha éagsúla údaruithe a cheadú, táthar ag súil go mbeidh iarmhairt thairbhiúil shuntasach aige ar nuálaíocht agus ar thaighde i réimse na mbianna núíosacha. Measann roinnt freagróirí go bhfuil tréimhse chosanta riachtanach. Iarmhairt chomhshaoil (AE agus tríú tíortha) - Iarmhairt shocheacnamaíoch (go háirithe tríú tíortha) (go háirithe pobail réigiúnacha agus grúpaí dúchasacha) De réir thorthaí an chomhairliúcháin, táthar ag súil go mbeidh an iarmhairt shocheacnamaíoch tairbhiúil má dhéantar údarú cineálach agus cineálacha éagsúla údaruithe a thabhairt isteach sa reachtaíocht nua. Féadfaidh gurb í an iarmhairt thairbhiúil ar nuálaíocht, taighde agus ar thrádáil is cúis leis seo. Conclúid: De ghnáth, is gá an t-údarú iarratasóir-nasctha a athrú agus an nós imeachta simplithe láithreach a dhíothú trí údaruithe cineálacha a dheonú. D’fhonn tacú le nuálaíocht agus d’fhonn sábháilteacht bia a áirithiú, d'fhéadfaí breithniú a dhéanamh, i gcásanna inchosanta, ar údarú iarratasóir-nasctha do bhia nua-forbartha ar feadh tréimhse ar leith. D’fhéadfaí breithniú a dhéanamh ar chosaint sonraí freisin. Gníomh beartais 4: Iarratas ar úsáidí éagsúla bia a chur isteach. Fadhbanna reatha: Faoi láthair ní mór iarratais leithleacha a dhéanamh laistigh de na creataí dlíthiúla faoi seach ar shubstaint ag a bhfuil úsáidí éagsúla bia (e.g. breiseáin, blastáin, tuaslagóirí eastósctha nó bianna núíosacha). Bíonn rialú, measúnú agus údarú na substainte céanna faoi reachtaíocht earnálacha éagsúla ina gcúis le hobair athchleachtach agus le hualach breise riaracháin. Tá an creat rialúcháin is simplí á lorg ag an tionscal freisin. Roghanna beartais: ( Rogha 1 : Gan athrú: Iarratais leithleacha ar úsáidí éagsúla bia. ( Rogha 2 : Iarratas amháin ar bhianna nua le haghaidh úsáidí éagsúla. Anailís ar iarmhairtí: Iarmhairt ar an tsláinte phoiblí agus ar shábháilteacht bia agus ar chearta do thomhaltóirí - Iarmhairt ar fhostaíocht agus ar phoist - Iarmhairt ar an ualach riaracháin Táthar ag súil, maidir le hiarratas amháin ar úsáidí éagsúla bia, go ndéanfaidh sé measúnuithe riosca comhthreomhara a dhíothú agus go dtiocfaidh amannta próiseála níos giorra de, rud a laghdóidh an t-ualach riaracháin, go háirithe ar GBManna. Iarmhairt ar chumas iomaíochta, ar mhargaí, ar thrádáil agus ar shrutháin infheistíochta (lena n-áirítear tríú tíortha) Meastar nach bhfuil an cor reatha, inar gá iarratais leithleacha a dhéanamh faoi chreataí reachtaíochta éagsúla, tairbhiúil de bharr cúiseanna a bhaineann le cumas iomaíochta, rochtain margaidh, sruthán trádála agus infheistíochta. Le simpliú na nósanna imeachta, feabhsaítear an cor reatha go suntasach agus laghdaítear costais, toisc nach dtabhaítear iad ach uair amháin. Iarmhairt ar nuálaíocht agus ar thaighde D’fhéadfadh nuálaíocht agus taighde leas a bhaint as simpliú de réir mar a laghdaítear an t-ualach riaracháin maidir le forbairt táirgí nua agus le rochtain ar an margadh agus de réir mar a mhéadaíonn éifeachtacht an nós imeachta measúnaithe sábháilteachta. Iarmhairt chomhshaoil (AE agus tríú tíortha) - Iarmhairt shocheacnamaíoch (go háirithe tríú tíortha) (go háirithe pobail réigiúnacha agus grúpaí dúchasacha) De réir thorthaí an chomhairliúcháin, d’fhéadfadh rochtain níos éasca ar an margadh Eorpach a bheith ann do bhia traidisiúnta ó thríú tíortha. D’fhéadfadh iarmhairt shóisialta dhearfach a bheith ag trádáil mhéadaithe i roinnt tríú tíortha ach ní bheifear ag súil le héifeachtaí suntasacha. Conclúid: Ba chóir an córas atá ann faoi láthair a shimpliú agus ba chóir go mbeadh iarratasóirí in ann iarratas a dhéanamh ar fhormheas trí iarratas amháin a fholaíonn bia núíosach agus úsáidí bia arna rialú faoi chreataí rialúcháin éagsúla. MONATÓIREACHT AGUS MEASÚNACHT Moltar na táscairí seo a leanas maidir le faireachán a dhéanamh ar an nós imeachta údaraithe sa todhchaí agus an céanna a mheas: Líon na n-iarratas ar bhia traidisiúnta ó thríú tíortha, líon na mbianna núíosacha atá formheasta agus an meán-am chun bia núíosach a údarú.